ร้านนี้อาร์ตมีโอกาสได้ไปลองตอนไปเที่ยวเขาใหญ่ (ไปแบบไม่เตรียมตัวอะไรเลย) พอไปถึงก็เปิดวงในดูค่ะ ว่าเค้าแนะนำร้านอะไร เลยมาจบที่ร้านนี้ค่ะ

วันที่ไปอาร์ตไปกันสองคน ก็เรียนสั่งอาหารมาไม่เยอะนะคะ (สั่งอันที่เป็นเมนูแนะนำเท่านั้นค่ะ)555
-ปลาช่อนเผา มากับน้ำจิ้มสามอย่างค่ะ มีน้ำปลาหวาน ตัวนี้เลิฟไม่หวานเกินไม่เลี่ยน กินไปสองถ้วยอ่ะค่ะ น้ำจิ้มซีฟู้ด ตัวนี้เฉยๆค่ะ แล้วก็น้ำจิ้มแจ่ว(ไม่แน่ใจว่าเรียกถูกเปล่านะคะ) อันนี้เผ็ดแล้วก็ขมนิดๆ ส่วนปลานี้เผามากำลังดี เนื้อหนึบๆ ไม่เหม็นโคลน กินกับน้ำปลาหวานและผัก นี่ฟินเลยค่ะ(สะเดาขมไปหน่อยค่ะ) (380 บาท)
-ยำเห็ดสามอย่าง มีเห็ดเข็มทอง เห็ดออรินจิแล้วก็น่าจะเป็นเห็ดโคนญี่ปุ่น(ไม่ชัวร์ค่ะ) ตอนแรกลังเลว่าจะสั่งผัดต้นอ่อนทานตะวันดีมั้ยราคาเท่ากัน(150) แต่คิดว่าแพงไป เลยสั่งจานนี้มาแทน พอสั่งมาก็คิดว่าไม่คุ้มเหมือนกันค่ะ เห็ดล้วนๆเลย แล้วยำมารสชาติโดดๆ ไม่แซบแบบกลมกล่อม เลยไม่ปลื้มเท่าไหร่ค่ะ

โดยรวมๆก็โอเคค่ะ อาร์ตไปช่วงโลว์ซีซั่น เลยไม่ค่อยมีคนเท่าไหร่ อาหารก็ได้เร็ว ราคาก็พอรับได้ สไตล์แหล่งท่องเที่ยว ถ้ามีโอกาสคงไปอีกแต่ไม่เอายำเห็ดละค่ะ55